Document ID: 31998L0003

KOMMISSIONENS DIREKTIV 98/3/EF af 15. januar 1998 om tilpasning til den tekniske udvikling af Rådets direktiv 76/116/EØF om indbyrdes tilnærmelse af medlemsstaternes lovgivning om gødning (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 100 A,
under henvisning til Rådets direktiv 76/116/EØF af 18. december 1975 om indbyrdes tilnærmelse af medlemsstaternes lovgivning om gødning (1), senest ændret ved Europa-Parlamentets og Rådets direktiv 97/63/EF (2), særlig artikel 9, stk. 1, og
ud fra følgende betragtninger:
Ved traktatens artikel 7A etableres et område uden indre grænser med fri bevægelighed for varer, personer, tjenesteydelser og kapital;
i direktiv 76/116/EØF er der fastsat bestemmelser vedrørende markedsføring af gødninger på det indre marked;
det er nødvendigt at tilføje nye gødninger til bilag I til direktiv 76/116/EØF, så disse kan drage fordel af den EF-mærkning, der er åbnet mulighed for i bilag II til dette direktiv;
i meddelelse 94/C 138/04 (3) indføres en procedure, som bør følges af ethvert firma (fabrikant eller dennes repræsentant), som ønsker at gøre brug af den EF-mærkning, der er åbnet mulighed for i bilag II til direktiv 76/116/EØF, ved at indlevere en teknisk sagsmappe hos myndighederne i en medlemsstat, som refererer sagsmappen til arbejdsgruppen »Gødninger« under Europa-Kommissionen;
de i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiver, som tager sigte på at fjerne de tekniske hindringer for samhandelen i gødningssektoren -
UDSTEDT FØLGENDE DIREKTIV:
Artikel 1
I bilag I til direktiv 76/116/EØF foretages følgende ændringer:
Gødningerne i bilaget til nærværende direktiv indsættes i del C, punkt 1, med med titlen »Gødninger, som kun indeholder et hovednæringsstof«.
Artikel 2
Følgende produkter og tolerancer indsættes i del A, punkt 1, i bilag III til direktiv 76/116/EØF:
» TABELPOSITION
«.
Artikel 3
Medlemsstaterne vedtager og offentliggør de bestemmelser, der er nødvendige for at efterkomme dette direktiv, senest den 31. december 1998 og underretter straks Kommissionen herom. De anvender disse bestemmelser fra den 1. januar 1999.
Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.
Artikel 4
Dette direktiv er rettet til medlemsstaterne.
Udfærdiget i Bruxelles, den 15. januar 1998.

Labels: 7
3
15
6